| ÉRDEKESSÉGEK
Baalbek máskép(p)en
Pardi Anna: Néhány leltári szám a Csontváry-hagyatékból (vers)
Csontváry fesményei a Magyar Posta bélyegein
Csontváry Kosztka Tivadar síremléke
VÁLOGATOTT SZAKIRODALOM
Baalbek máskép(p)en
Baalbek látképe egy korabeli fotón | Ligeti Antal festménye: Baalbek (1887) | A Jupiter-templom Baalbekben egy mai felvételen
Pardi Anna: Néhány leltári szám a Csontváry-hagyatékból 1. Némely évek marokkói tanítóul szólnak, sivatagi ábécével Káin és Kant nyomában, ó és új pusztákba vonulással. E pusztában a szellem érzékelése és értése közötti életveszélyes kanyarokban egy nagy nomád tűnik elő, Kosztka Mihály Tivadar, ki Csontváry néven festett, ki Vincent van Goghgal egy évben született. Két őrült, két pszichopata, mondhatják rájuk, az egyik a nyugati kultúra válságterméke, a másik a keletié. Való igaz, Csontváry mindig keletre ment. Mialatt festő kollégái a Japán kávéházban léha tréfákkal gúnyolódtak felette, ő mágikus kényszerrel, tűző napsütésben vonult Baalbek felé, lefejtette árnyoldalát a tű fokáról 77 teve fényével, 77-szer bocsátott meg a létezésnek, hogy ilyen emberfelettien nehéz. A nehézségek ellenére Csontváry számos alkalommal esett a natúra általi elragadtatásba, motívumokat keresve az erkölcsi helytálláshoz. Hegy és szurdok, szurdok és hegy; óriási kilengéseket mutat a föld, bűnt és tisztaságot, óriás kilengések lenyomata minden lelkiismeret. 2. Csontváry a 3000 éves hajadonok és a türelmes párták szeretőjeként Kisázsiában találta meg a magányos Cédrust. A Panaszfal logosza, a nagy múlt logosza idáig űzte. Athén, Taormina, Marokkó, Jeruzsálem, Názáret, Tátra. Az útnak nincs soha vége, csak ha a félelmetes megszállottságra a már nem félelmetes józanság felől megérkezik a válasz. A cédrus csak a harmadik évezredben bontakozik ki, 2000 apokaliptikus növekedése nyomán sem türelmetlen, halhatatlan energiák ujjaival int áldást a növekedésben reménykedőknek. Tivadar pittore őexcellenciája tudta ezt, belülről sugallt világképe óriás vásznú szerkezetében. 3. Némely években a kis kapuk bezáródnak, a nagy kapuk megnyílnak. A létezés technikája televizionálja művészetével a víziókra maguktól nem képeseket. Már a túléléshez is a nagyság bizonyos alapműveletei követeltetnek meg. A föld passzolni kezd a földöntúli intelmekhez. A növény lélekjárta talaj, a lég lélekjárta ég, plein air kompozícióban ragyog az emberiség. 4. A személyi struktúrák ágán egy-egy cédrushajtás piheg. Pozitív akaraterőt fejleszt, ha valaki, bárki, összehangolja lelkét Isten világfenntartó, szent szellemével. Energia és szív nélkül fejlődni nem lehet. Energia és szív oly kérdésesek. 5. A lágymányosi fészerben, ahol műterme volt, ott sem halványult el a legendás napút. Éhező napokon, magányon, háborún átívelt, alulról, az emberiből nyomult az égibe. A mester a Pozitívumért életét adta, a Pozitívum így adott életet a mesternek. A kultúrkörök kölcsönössége mint patikai recept gyógyította képzeletét, a hasadt szertelent. 6. Csontváry Kosztka Tivadar, aki autodidaktaként részt vállalt a világ megjobbításában, 1919-ben a János-kórházban halt meg, midőn Vincent van Gogh már rég nem élt. Utolsó levelét nővéréhez címezte, Pestszentlőrincre, a Batthyány út 106, azóta már rég lebontott ház omladozó napútján. Szeretettel, javulással ölelte fejfa-dűlt betűivel nővérét egy nemszeretettel, nemjavulással: negatív leltári hiányokkal küszködő világban. Forrás: Kortárs, 1999. augusztus http://www.kortarsonline.hu/9908/pardia.htm Csontváry fesményei a Magyar Posta bélyegein
Forrás: http://www.vertesfila.hu Kerényi Jenő: Csontváry Kosztka Tivadar síremléke a Kerepesi temetőben
Forrás: http://jelesnapok.neumann-haz.hu/prod/unnep/csontvary_kosztka_tivadar_szuletesnapja__1853